**CĂTRE GARDA NAȚIONALĂ DE MEDIU - Serviciul Comisariatul Județean Sibiu**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identificat prin CNP \_\_\_\_\_\_\_\_\_\_\_\_\_\_\_\_\_\_\_\_\_\_\_, având CI seria \_\_\_\_\_, numărul \_\_\_\_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_, prin prezenta

**Sesizare**

Înțeleg să vă aduc la cunoștință o situație neplăcută, cu potențial negativ asupra mediului înconjurător, cât și asupra sănătății umane, situație creată de generarea de particule de praf. Aceste fapte consider că sunt de natură a polua aerul în mod semnificativ într-o zonă intens populată.

Astfel, în zona Cimitirului Municipal Sibiu, pe latura aflată pe DJ 106C, se află mai multe ateliere de șlefuire uscată a pietrei în care sunt produse monumente funerare. Prin procesul de prelucrare utilajele pe care le folosesc operatorii economici eliberează o cantitate mare de particule de piatra sub forma de praf. Norul astfel format este adus de curenții de aer în zona străzilor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ unde se află mai multe blocuri și/ sau case cu destinația de locuințe.

Privitor la norul de praf produs de atelierele de prelucrare a pietrei funerare a mai fost depusă o sesizare în urma căreia comisarii de mediu s-au deplasat în zona reclamată, unde au constatat că cele sesizate se confirmă și au reținut că aproximativ 20 de ateliere folosesc utilaje de șlefuire uscată a pietrei funerare. Sesizarea a primit răspuns în termen legal cu numărul de înregistrare 1505/27.10.2017.

Urmare a celor constatate, și conform răspunsului ante-menționat, Comisarul de mediu a interzis fiecărui operator economic/ persoană fizică autorizată, cu termen permanent, „folosirea de utilaje generatoare de praf, fără a dispune de un sistem de colectare/ recuperare/ reținere a particulelor rezultate prin șlefuire”.

Pe această cale, subsemnatul, înțeleg să vă aduc la cunoștință faptul că, în ciuda interdicției menționate, praful în cauză încă există în zonă și poluează mediul ambient.

În consecință, vă solicit luarea, de îndată, a măsurilor legale în cauză, astfel încât noi, locuitorii din această zonă, inclusiv subsemnatul, să ne bucurăm de o calitate adecvată a aerului pe care îl respirăm și de un mediu propice traiului de zi cu zi.

De asemenea, vă rog să îmi comunicați modul de soluționare a acestei sesizări.

Cu deosebită considerație,

Data: \_\_\_\_\_\_\_\_\_\_\_\_\_\_\_\_\_\_\_\_\_\_